Projekt Rekonstrukcije dijela Vodoopskrbnog sustava Metković-EN.2.1.16

-REKONSTRUKCIJA OPSKRBNE MREŽE U ULICAMA ANDRIJE KAČIĆA MIOŠIĆA sv.FRANJE ASIŠKOGA , DIJELU ULICE ILIJE BOŠNJAKA I DIJELU ULICE IVE LOLE RIBARA –

• Troškovi razdoblja za obavještavanje o nedostacima; • Poreze i carinska davanja za koje ne postoji posebno predviđeno mjesto za upis u troškovniku; • Svi dodatni troškovi poput putnih troškova, dnevnica, naknada za odvojeno stanovanje od obitelji, smještaj za radnike itd.; • Svi ostali troškovi rada koji nisu posebno istaknuti kao zasebne stavke troškovnika, ali su nužni za izvršenje.

Jedinične odnosno ukupne cijene (zaokružene na dvije decimale) se moraju unijeti u svaku stavku troškovnika. Jedinične cijene će ostati fiksne i neće se mijenjati kroz cijeli period trajanja Ugovora.

########## 1.7. ISPUNJAVANJE TROŠKOVNIKA

Jedinične i ukupne cijene će biti unesene u svim troškovnicima u odgovarajuće stupce u kunama. Sve jedinične cijene će ponuditelji upisivati zaokruženo na dvije decimale. Greške će biti ispravljene kako slijedi: • gdje se utvrdi nepodudarnost između jedinične cijene i ukupne cijene dobivene množenjem odgovarajuće količine i jedinične cijene, iskazana jedinična cijena će biti mjerodavna.

Za potrebe ispunjavanja troškovnika, on je napisan u Excel formi. Sadržaj troškovnika je zaključan i moguće je unositi podatke samo u stupcu jediničnih cijena koje je potrebno unositi sa dvije decimale. Unešene i zaštićene formule automatski umnažaju jedinične cijene s količinama i zbrajaju sve troškove.

Cijene se unose u kunama.

########## 1.8. OPĆE NAPOMENE

Sav građevinski materijal i sav monterski materijal, te uređaji i oprema se dobavljaju i dopremaju, a sav potreban rad se izvodi u skladu s ugovornih uvjetima, i opisima u pojedinim stavkama ovog troškovnika, te Općim tehničkim uvjetima za radove u vodnom gospodarstvu (objavljenim na: www.voda.hr).

Jedinična cijena za radove iz pojedinih stavaka ovog troškovnika sadrži sav potreban rad i materijal, ukrcaj, prekrcaj, vanjske i unutrašnje transporte i sve potrebne pripomoći da se stavka izvede u cijelosti prema opisu dotične stavke u troškovniku i opisima odnosnih radova u tehničkom opisu i programu kontrole i osiguranja kvalitete.

Nepoznavanje cjelovitog projekta (nacrti, tehnički opis, program kontrole i osiguranja kakvoće, troškovnik) neće se prihvatiti kao razlog za povišenje jediničnih cijena ili grešaka u izvedbi. Obračun radova provodi se prema tehničkim normativima i njihovim dopunama. Za slučaj da opis pojedinih radova u troškovniku po mišljenju Izvođača ili bilo kojeg zainteresiranog trećeg lica nije potpun, Izvođač je dužan izvesti radove prema pravilima građenja i postojećim uzancama, odnosno tehničkim uvjetima izvođenja, a da ni s tog naslova nema pravo na bilo kakvu odštetu ili promjenu jedinične cijene dane u troškovniku, osim ako to nije posebnim podneskom naglasio prilikom davanja ponude. U slučaju nedovoljno ili nejasno opisanog načina, vrijede obračunavanja prema građevinskim normama iz 1952. godine i njihovim kasnijim dopunama. Za sav upotrijebljeni materijal mjerodavne su važeće hrvatske norme (HRN), a u slučaju nepostojanja redoslijedom EN, ISO, IEC, DIN, VDE, BS, ASTM, ASME, ANSI, AISI.

Sve izmjene u projektu, opisu radova i jediničnim cijenama mogu uslijediti samo uz suglasnost Inženjera i Naručitelja. Isto vrijedi u slučaju pojavljivanja bilo kakvih nepredviđenih okolnosti tijekom građenja.

KNJIGA 1: Upute ponuditeljima i obrasci 60